Germania lansează un "avertisment timpuriu" de penurie de gaze, după ce Rusia a amenințat că va întrerupe livrările.
Decizia vine în contextul în care Rusia a declarat că dorește să fie plătită în ruble și a amenințat că va întrerupe livrările dacă cererea sa nu va fi satisfăcută. Ministrul german al economiei a declarat că această etapă de avertizare are un caracter preventiv și va însemna o monitorizare sporită a livrărilor de gaze. Rusia este un element central în sistemul energetic global. Este cel mai mare exportator de petrol din lume, reprezentând aproximativ 8% din piața globală.
Germania a emis un "avertisment timpuriu" cu privire la posibile penurii de gaze naturale, după ce Rusia a declarat că dorește să fie plătită în ruble și a amenințat că va întrerupe livrările dacă cererea sa nu va fi satisfăcută.Într-o conferință de presă, susținută miercuri la Berlin, ministrul german al economiei, Robert Habeck, a declarat că această etapă de avertizare are un caracter preventiv și va însemna o monitorizare sporită a livrărilor de gaze.Declanșând primul din cele trei niveluri de criză, anunțul de miercuri nu prevede, încă, restricții de aprovizionare din partea guvernului. Habeck a făcut apel la companii și consumatori să folosească gazul cu moderație. Potrivit lui Habeck, depozitele germane de gaze sunt, în prezent, pline până la 25% din capacitate."În prezent, nu există penurie de aprovizionare", a declarat ministrul Economiei, Robert Habeck. "Cu toate acestea, trebuie să luăm măsuri suplimentare de precauție pentru a fi pregătiți pentru orice escaladare din partea Rusiei".Temerile că Rusia ar putea pune capăt livrărilor de gaze către Germania au apărut după ce președintele rus, Vladimir Putin, a cerut ca țările "neprietenoase" să înceapă să plătească pentru gazele naturale cu ruble, în loc de dolari americani sau euro, așa cum s-a convenit în contractele lor de furnizare. Germania, cel mai mare client de energie al Rusiei în Europa, a respins directiva lui Putin drept "șantaj"."O plată cu ruble nu este acceptabilă", a declarat, luni, ministrul german al economiei, Robert Habeck, adăugând că "nu vom fi divizați, iar răspunsul statelor G7 este lipsit de ambiguitate: contractele vor fi respectate".Rusia este un element central în sistemul energetic global. Este cel mai mare exportator de petrol din lume, reprezentând aproximativ 8% din piața globală.Rusia furnizează Europei 45% din gazele naturale, 45% din cărbune și 25% din petrol. În 2019, înainte ca pandemia de Covid-19 să deprime prețurile, veniturile din petrol și gaze naturale reprezentau 40% din bugetul federal al țării.În 2021, petrolul și gazele naturale au reprezentat aproape jumătate din totalul exporturilor de bunuri ale Rusiei.